ACT MAGISTRATES COURT Kailangan mo ba ng proteksyon laban sa karahasan? Kailangan mo ba ng proteksyon laban sa pisikal o sekswal na karahasan o pang-aabuso, pagbabanta, pag-aalialigid (stalking), panliligalig, pananakot, paninira ng ari-arian o iba pang gawaing katulad ng mga nabanggit sa itaas? o Mayroon bang isang tao sa iyong pamilya na naging marahas o mapang-abuso sa iyo? Maaaring kasama dito ang pisikal o sekswal na pang-aabuso o karahasan, pandamdamin o pangkaisipan na pang-aabuso, pinansyal na pang-aabuso, nagbabantang pag-uugali, o pag-uugali na kumokontrola, nangingibabaw o lumilikha sa iyo ng pangamba para sa iyong kaligtasan o kaligtasan ng isang kapamilya. Maaari kang mag-aplay sa ACT Magistrates Court (Korte ng Mahistrado sa ACT) para sa isang kautusan ng korte na protektahan ka. Maaaring kasama sa mga kautusan ang iyong mga anak. may hustong gulang na pinagkakatiwalaan mo). Kung wala kang magulang o guardian o ibang angkop na tao na may hustong gulang na makakatulong sa iyo sa korte, dapat mong tawagan ang Public Advocate (Pampublikong Tagapagtanggol) sa 02 6207 0707. Ang isang kautusan ay nagpapataw ng mga kondisyon sa ibang tao ("ang respondente"), tulad ng paglayo sa iyo o hindi pakikipag-ugnay sa iyo. Paano ako mag-aaplay? Punan ang isang pormularyo ng aplikasyon at isumite ito sa korte. Maaari kang kumuha ng mga pormularyo mula sa korte o sa online May babayaran ba sa pag-aplay? Wala. Libre ang mag-aplay. Wala pa akong 18 taong gulang Maaari kang mag-aplay para sa isang kautusan sa iyong sariling pangalan. Kung ikaw ay wala pang 14 at nais mo ng isang kautusan, dapat mayroon kang guardian sa paglilitis (litigation guardian) na hinirang upang tumulong sa iyo. Kung ikaw ay lampas sa edad na 14 ngunit wala pang 18 taong gulang maaari ka ring hilingan na magkaroon ng guardian sa paglilitis. Ang guardian sa paglilitis ay isang tao na mas matanda sa 18 taong gulang na makakatulong sa iyo sa korte (halimbawa, ang iyong ina, ama o isang responsableng tao na Paano kung ang aking aplikasyon ay lubhang kagyat at nangangamba ako para sa aking kaligtasan? Maaari kang mag-aplay para sa isang pansamantalang kautusan (interim order). Ang interim order ay isang pansamantalang kautusan. Kung ang isang pansamantalang kautusan ay ipinagkaloob, ito ay paiiralin hanggang makagawa ang korte ng pinakahuling desisyon. Kung dumalo ka sa korte bago mag-11.30 ng umaga, ang iyong aplikasyon ay isasaalang-alang sa araw na iyon. Kung ang iyong aplikasyon ay hindi naisumite hanggang lumipas ang 11.30 ng umaga, magpapasya ang korte kung sadyang kagyat ang usaping ito upang dinggin sa korte sa araw na iyon o kaya sa susunod na karaniwang araw ng trabaho. Lahat ng mga pansamantalang aplikasyon ay diringgin ng tagapagtala (registrar) o mahistrado sa silid ng korte. Kailangan mong ipaliwanag kung bakit ka nangangamba para sa iyong kaligtasan at kung sino ang kinakatakutan mo. Ang korte ay gagawa ng pansamantalang kautusan kung naniniwala ito na may agarang pangangailangan para dito. FILIPINO Kung kailangan mo ng kagyat na tulong o kung sa palagay mo ay agarang nasa peligro ang iyong kaligtasan, tawagan ang Pulisya sa 000 Kung nangangailangan ka ng impormasyon tungkol sa mga serbisyo laban sa karahasan sa pamilya o matitirhan sa panahon ng kagipitan, mangyaring tawagan ang Serbisyo sa Krisis sa Karahasan sa Tahanan (Domestic Violence Crisis Service - DVCS) sa kanilang linya sa krisis na 24 oras 02 6280 0900 o bisitahin ang Ang kautusan ay magkakaroon ng ilang mga kondisyon na dapat sundin ng respondente. Ang pansamantalang kautusan ay magkakabisa matapos hainan ng Pulisya ang respondente ng kopya nito. Ang Korte ay gumawa ng pansamantalang kautusan, ano ang susunod na mangyayari? Magtatakda ang korte ng petsa ng pakikipagpulong (conference) sa iyong kaso. Kailangan mong dumalo sa pakikipagpulong sa petsa at oras na ibinigay sa iyo at kung hindi ay maaaring ipagwalang-bahala ang iyong aplikasyon at maaaring hindi ka na mapoprotektahan ng pansamantalang kautusan. Ano ang mangyayari kung ang pansamantalang kautusan ay hindi inaplayan o hindi ipinagkaloob? Magtatakda ang korte ng petsa ng pakikipagpulong (conference) sa iyong kaso. Kailangan mong dumalo sa pakikipagpulong sa petsa at oras na ibinigay sa iyo. Ano ang mangyayari sa araw ng aking pakikipagpulong ? Kailangan mong pumunta sa tanggapan ng rehistro at ipaalam sa kanila na dumating ka na. Kung ayaw mong maghintay sa lugar kung saan naroon din ang respondente, mangyaring
ACT MAGISTRATES COURT ipaalam sa kawani sa tanggapan. Tatawagin ang iyong pangalan ng deputy registrar na magsasagawa ng pakikipagpulong. Sa panahon ng pakikipagpulong ikaw at ang respondente ay nasa magkahiwalay na mga silid. Maaari kang magsama roon ng isang tao upang suportahan ka. Makikita ng deputy registrar kung kayo ng respondente ay maaaring magkasundo sa isang kalalabasan. Ang Legal Aid ACT (Tulong sa Batas sa ACT) ay mayroong kawani sa korte na maaaring magbigay sa iyo ng payo sa batas. Ang Serbisyo sa Krisis sa Karahasan sa Tahanan (Domestic Violence Crisis Service - DVCS) ay may mga kawani sa korte na maaaring sumuporta sa iyo. Kung nais mo ng tulong mula sa alinman sa mga organisasyong ito, mangyaring tanungin ang kawani sa tanggapan o ang deputy registrar. Anong mangyayari kung ang aking aplikasyon ay napunta sa isang pagdinig? Kailangan mong magbigay ng ebidensya upang ang mahistrado ay makagawa ng desisyon kung may pangangailangan para sa pinakahuling kautusan. Maaaring gusto mo na ibang mga tao ang magsabi sa korte tungkol sa nangyari sa iyo. Tinatawag silang mga saksi. Kung mayroon kang mga saksi, dapat mong hilingin sa kanila na pumunta sa korte sa petsa at oras na itinakda para sa pagdinig. Kung mayroon kang mga katibayan na mahalaga sa iyong kaso, tulad ng mga larawan o mensahe, dapat mong dalhin ang mga ito upang ipakita sa korte. Maaari ring gawin ng respondente ang katulad nito para sa kaniyang kaso. Kung hindi ka sigurado tungkol sa prosesong ito, mangyaring humingi ka ng payo sa batas. Mahalagang mga numero ng telepono Emerhensya 000 Protection Unit ACT Magistrates Court (Yunit ng Proteksyon ng Korte ng Mahistrado Court sa ACT) 02 6205 4939 ACT Policing (Pagpupulisya sa ACT) 131 444 Victim Support ACT (Suporta sa Biktima sa ACT) 1800 822 272 Legal Aid ACT (Tulong sa Batas sa ACT) 02 6207 1874 o 1300 654 314 Posibleng mga kalalabasan ng pakikipagpulong • Ikaw at ang respondente ay magkakasundo sa mga Pinakahuling Kautusan (Final Orders). Ang mga kautusan ay maaaring ipatupad ng pulisya. Ikaw at ang respondente ay magkakasundo sa mga pangako (undertakings). Ang mga Pangako ay isang pormal na nakasulat na pangako ng respondente sa tao na humingi ng Kautusan mula sa Korte. Kung ang isang pangako na gagawin ay hindi ginawa , hindi ito maipapatupad ng pulisya.
Kung hindi kayo magkakasundo, ililista ng korte ang iyong kaso para sa isang pagdinig sa harap ng mahistrado. Kung ang respondente ay hindi dumalo sa pakikipagpulong maaari itong ilista sa korte sa parehong araw upang isaalang-alang ang paggawa ng pinakahuling kautusan. • Kung hindi ka dadalo sa korte, maaaring ipagwalang-bahala ang iyong aplikasyon at maaaring ang anumang pansamantalang kautusan ay hindi ka na mapoprotektahan. Gaano katagal magtatagal ang isang kautusan? Ang isang Kautusan sa Pansariling Proteksyon (Personal Protection Order) ay maaaring tumagal ng hanggang 12 buwan at ang Kautusan laban sa Karahasan sa Pamilya (Family Violence Order) ay hanggang 24 na buwan. Maaari kang mag-aplay na palawigin ang iyong pinakahuling kautusan. Dapat itong gawin bago mapalso ang bisa nito. Maaari bang baguhin ang kautusan? Maaari kang mag-aplay sa korte na baguhin ang kautusan o wakasan ito kung nais mo. May bisa ba ang kautusan sa ibang estado? Ang mga Kautusan laban sa Karahasan sa Pamilya ay ipinapatupad sa buong Australya at New Zealand. Ang Kautusan sa Pansariling Proteksyon ay maaaring irehistro sa ibang mga estado at teritoryo upang maipatupad ito sa mga estado at teritoryong iyon. Domestic Violence Crisis Service - DVCS (Serbisyo sa Krisis sa Karahasan sa Tahanan) 02 6280 0900 Pag-access • Kung kailangan mo ng serbisyo sa pagsasalinwika at pag-iinterprete, tawagan ang TIS sa 13 14 50 o bisitahin ang Kung ikaw ay bingi o may kapansanan sa pagsasalita o pandinig, at kailangan ng serbisyong teletypewriter, tumawag sa 13 36 77 at hilingin ang 02 6205 0000 • Para sa mga gumagamit ng Speak and Listen, tumawag sa 1300 555 727 at hilingin ang 02 6205 0000 Kung nais mong matanggap ang dokumentong ito sa malaking titik ng pagkakasulat, tawagan ang aming Opisyal ng Tulong sa Hukuman sa 02 6205 0322. Kung hindi maibigay ng pulisya sa respondente ang pabatid tungkol sa petsa ng korte, ang aplikasyon at anumang pansamantalang kautusan ay bibigyan ng korte ng panibagong petsa ng pakikipagpulong. Ang dokumentong ito ay hindi inilaan bilang panghalili sa payo sa batas. Kung hindi ka sigurado kung paano magsisimula o isasagawa ang iyong kaso, mangyaring humingi ng payo sa batas. ACT Magistrates Court | Knowles Place Canberra City 2601 | GPO Box 370 Canberra ACT 2601 | 7 8 7 0 8 1